**Sabiedrība ar ierobežotu atbildību**

**“Vides investīciju fonds”**

Vienotais reģ.Nr. 40003339615, Eksporta ielā 5, Rīgā

Ārkārtas dalībnieku sapulces Nr.3

Lēmums Nr.2

2020. gada 29. aprīlī

Plkst. 10.00

Rīgā, Peldu iela 25, 308. kab.

1. **Par sabiedrības ar ierobežotu atbildību “Vides investīciju fonds” valdes priekšsēdētāja mēneša atlīdzību.**

Saskaņā ar Publiskas personas kapitāla daļu un kapitālsabiedrību pārvaldības likuma 79.panta ceturto daļu mēneša atlīdzību valdes loceklim nosaka, ievērojot Ministru kabineta noteikumos paredzēto mēneša atlīdzības maksimālo apmēru. Ministru kabinets nosaka valdes locekļa mēneša atlīdzības maksimālo apmēru, ņemot vērā vidējo atlīdzību vadībai līdzīga lieluma (neto apgrozījums, bilances kopsumma, darbinieku skaits) kapitālsabiedrībās privātajā sektorā vai — atsevišķos gadījumos — nozarē, kurā attiecīgā kapitālsabiedrība darbojas. Valdes locekļa mēneša atlīdzības maksimālais apmērs nekādā gadījumā nedrīkst pārsniegt Centrālās statistikas pārvaldes oficiālajā statistikas paziņojumā publicēto valstī strādājošo iepriekšējā gada mēneša vidējās darba samaksas apmēru, kas noapaļots pilnos euro un kam piemērots koeficients 10. Valdes locekļa mēneša atlīdzību nosaka uz visu valdes locekļa pilnvaru termiņu ar tiesībām to pārskatīt reizi gadā.

Atbilstoši Ministru kabineta 2020. gada 4. februāra noteikumu Nr. 63 “Noteikumi par publiskas personas kapitālsabiedrību un publiski privāto kapitālsabiedrību valdes un padomes locekļu skaitu, kā arī valdes un padomes locekļu mēneša atlīdzības maksimālo apmēru” (turpmāk – Noteikumi) 6.punktam – sabiedrība ar ierobežotu atbildību “Vides investīciju fonds”, izvērtējot 2019. gada rādītājus, ir maza kapitālsabiedrība (2019. gads: bilances kopsumma 6 414 251 EUR, neto apgrozījums 272 722 EUR, vidējais darbinieku skaits 13 (bez valdes locekļiem)).

Noteikumu 13.2. apakšpunkts paredz, ka dalībnieku sapulce nodrošina, ka 2020. gadā un turpmākajos gados, nosakot mēneša atlīdzības apmēru amatpersonai (ja amatpersonai netiks noteikta vienotā atlīdzība), tā palielinājums nepārsniedz 25 procentus salīdzinājumā ar iepriekšējā pārskata gadā noteikto vienotās mēneša atlīdzības apmēru vai mēneša atlīdzības apmēru (ja vienotā mēneša atlīdzība nebija noteikta).

Centrālās statistikas pārvaldes oficiālajā statistikas paziņojumā publicētais valstī strādājošo 2019. gada mēneša vidējās darba samaksas apmērs ir 1076,00 *euro (viens tūkstotis septiņdesmit seši euro)*.

Pamatojoties uz Publiskas personas kapitāla daļu un kapitālsabiedrību pārvaldības likuma 74. panta otrās daļas 1. punktā noteikto,

dalībnieku sapulce **nolemj:**

2.1. saskaņā ar Publiskas personas kapitāla daļu un kapitālsabiedrību pārvaldības likuma 79.panta ceturto daļu un Noteikumu 13.punktu, ņemot vērā Centrālās statistikas pārvaldes oficiālajā statistikas paziņojumā publicēto valstī strādājošo 2019. gada mēneša vidējās darba samaksas apmēru, noteikt sabiedrības ar ierobežotu atbildību “Vides investīciju fonds” valdes priekšsēdētājam Egilam Zariņam - atbilstoši Centrālās statistikas pārvaldes oficiālajā statistikas paziņojumā publicētajam valstī strādājošo 2019. gada mēneša vidējās darba samaksas apmēram, kas noapaļots pilnos *euro* jeb 1076,00 *euro (viens tūkstotis septiņdesmit seši euro)* - atbilstoši sabiedrības lielumu raksturojošiem kritērijiem - piemērojot iepriekšējā gadā noteikto koeficientu 3 (noapaļojot uz pilniem *euro -* 3 228 *euro*).

2.2. Lēmums stājās spēkā ar tā pieņemšanas dienu.

Sapulces vadītājs,

valsts sekretārs,

sabiedrības ar ierobežotu atbildību

“Vides investīciju fonds”

kapitāla daļu turētāja pārstāvis (paraksts\*) E.Balševics

Sapulces sekretāre (paraksts\*) M.Gaile

\* Piezīme: “Dokumenta rekvizītus “paraksts” un “datums” neaizpilda, ja elektroniskais dokuments sagatavots atbilstoši normatīvajiem aktiem par elektronisko dokumentu noformēšanu.”

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU